Clara Bilbao

**Clara Bilbao León** (Bilbo, Bizkaia, 1971ko otsailaren 23a) bizkaitar jantzi-diseinatzailea, film zuzendaria eta irakaslea da. Zinemako eta telesailetako jantzien diseinatzailea da. Jantzi diseinu onenaren hiru Goya  Sari irabazi ditu. 

## Biografia 
Bizkaiko hiriburuan jaio zen. Aita sestaotar Javier Bilbao Alberdi ontzi-ingeniaria eta ama Josefi León jostuna dira. Ahizpa nagusiagoa du, Sama Bilbao ingeniari industriala, energia nuklearrean aditua eta 2020tik Munduko Elkarte Nuklearreko zuzendaria Londresen. Clara Bilbaok sei urte zituenean, aitaren lana zela eta, familiarekin Madrilera joan zen bizitzera.

Jostun baten alaba, Madrilgo Goi Mailako Diseinu eta Moda Zentroan (jantzi eszenikoen diseinuan espezialitatean) lizentziatu zen Madrilgo Unibertsitate Politeknikoan. 

### Lan ibilbidea 
#### Jantzi deseinatzailea 
1994an ikus-entzunezkoetan lan egiten hasi zen eta 1996an jantzi-diseinatzaile gisa debutatu zuen *El tren de las tres* film laburrerako. 1998an bere lehen pelikularen jantzien arduraduna izan zen, *Quince.* Francisco Rodríguez Fernández. Besteak beste, *La Distancia* (2006), *Plans for Tomorrow* (2010, Juana Macías ) eta *Blackthorn* (2011) izan ziren hurrengo alnak. AZken horrekin jaso zuen lehenengo jantzi diseinu onenaren Goya Saria.

2016an Isabel Coixeten *Nadie quiere la noche*, eta 2019an, *La sombra de la ley*. Dani de la Torreren filma. Jantzien diseinu onenaren Maestro Mateo saria ere jaso zuen. Beste zenbait tituluren estilismoaz ere arduratu zen, hala nola *Cuerpo de élite* (2016), *Lázaro proiektua* (2016), *Igandeko eritasuna* (2018), Maixabel (2021) eta *Que nadie duerma* (2023). 2024an, Iciar Bollaínen Soy Nevenka aldagela zeramala iragarri zen.

*La zona* (2017) telesaila izan zen jantziez arduratu zen lehen seriea. Ondoren *Patria* (2018), Mateo Gilekin egindako hirugarren lana *Los favoritos de Midas* (2018) eta Alejandro Amenabarrekin egindako debuta *La Fortuna* (2022) telesailean,  eta El zorro (2024).

#### Zinema zuzendari 
Zinemagile gisa, lehen film laburra zuzendu zuen 2014. urtean *Prohibido arrojar cadáveres a la basura/ Debekatuta dago hilotzak zakarrontzira botatzea*, María Botto eta 2018an *Brexit*. 2023an, zuzendari gisa egin zuen lehen film luzea, *Tratamos muy bien a las mujeres* komedia, Miguel Barrosen gidoiarekin; Barrosekin batera jardun zuen aurretik *Blackthorn*, N*adie quiere la noche* eta *Los favoritos de Midas*. Komedia horretan Carmen Machi da protagonista, eta 2024ko martxoaren 3an aurkeztu zen Malagako Zinemaldian.

#### Irakasle 
Madrilgo Unibertsitate Politeknikoko (UPM) Modaren Diseinuko Goi Mailako Zentroan irakasle da. Barreira Arte y Diseño Goi Mailako Ikasketen Zentro Ofizialeko "Jantzien diseinua: zinema, telebista eta arte eszenikoak" masterreko irakaslea da.

## Filmografia hautatua 
### Jantzi diseinuak 
* *El tren de las ocho* (1996) film laburra
* *Quince* (1998, Dr. Francisco Rodríguez Fernández)
* *Arderás conmigo* (2002, Miguel Ángel Sánchez)
* *La distancia* ( 2006, Iñaki Dorronsoro)
* *Planes para mañana* (2010, Juana Macías)
* *El idioma imposible* (2010, Rodrigo Rodero)
* *Blackthorn* (2011, Mateo Gil)
* *Efímera* (2013). Film laburra
* *Nadie quiere la noche* (2015, Isabel Coixet)
* *Cuerpo de élite* (2016, Joaquín Mazón)
* *Proyecto Lázaro* (2016, Mateo Gil)
* *La zona* (2017, Alberto eta Jorge Sánchez-Cabezudo, telesaila, 8 atal.
* *La enfermedad del domingo* (2018, Ramón Salazar)
* *Patria* (2018, Aitor Gabilondo, telesaila, 8 atal)
* *Los favoritos de Midas* (2018, Mateo Gil, telesaila, 5 atal)
* *La sombra de la ley* (2018, Dani de la Torre)
* *Maixabel* (2021, Icíar Bollaín)
* *Alegría* (2021, Violeta Salama)
* *La Fortuna* (2021, Alejandro Amenábar, telesaila 10 atal)
* *Objetos* (2022, Jorge Dorado)
* *Que nadie duerma* (2023, Antonio Méndez Esparza)
* *El zorro* (2024, telesaila, 10 atal)
* *Soy Nevenka* (2024, Iciar Bollaín)

### Zinema-zuzendari lanak 
* 2014: *Prohibido arrojar cadáveres a la basura*. Film laburra.
* 2018: *Brexit*. Film laburra.
* 2024: *Tratamos demasiado bien a las mujeres*. Film uzea.

## Sariak eta aintzatespenak 
* 2012: Jantzien diseinu hoberenaren Goya saria, *Blackthom* lanarekin
* 2015: Granadako Peligros herriko Beldurrezko eta Fantasiazko  Zinemaldiko Epaimahaiaren saria, film laburraren zuzendaritzagatik
* 2016: Jantzien diseinurako Goya saria, *Nadie quiere la noche* filmako lanarengatik.
* 2019: Jantzien Diseinurik Onenaren Goya saria, *La sombra de la ley* filmagatik.
* 2022: Jantzien diseinurako Goya onenaren izendapena, *Maixabel* filmako lanarengatik.
## Erreferentziak 
## Kanpo estekak